Iktatószám: HIV/18693-1/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. szeptember 25-ei rendes nyilvános ülésére**

**Tárgy:** Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet módosítása

**Az előterjesztő:** Naszádos Péter polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

**Tisztelt Képviselő-testület!**

A Hévíz Hazavár Önkormányzati útiköltség hozzájárulás és ösztöndíj elbírálás helyi szabályairól Hévíz Város Önkormányzat Képviselő-testületének 44/2015. (XI. 27.) önkormányzati rendelete (továbbiakban: Ör.) rendelkezik. Az Ör. megalkotásának alapvető célja a középfokú oktatásban résztvevő diákok támogatása volt helyi szinten. A támogatás kiterjed mind a tanulók utazási költségeinek megtérítésére, mind a jobb tanulmányi eredményre motiváló ösztöndíj nyújtására.

Az Ör. 3. §-a szabályozza az útiköltség hozzájárulás mértékét, mely - a vármegye és országbérlet 2023. évi bevezetése óta - teljes egészében megtéríti a tanulók utazási költségét. A támogatás mértéke a középfokú intézmény székhelye szerinti település és Hévíz város közötti tömegközlekedést biztosító havi ország-, vagy vármegyebérlet ellenértéke.

Az Ör. 4. §-a szabályozza az ösztöndíj összegét, melynek mértéke 2023. november 1. óta nem változott.

A jelenleg hatályos szabályozás értelmében *„Az ösztöndíj összegét a tanulmányi eredmény határozza meg az alábbiak szerint:*

*a) 2,51 és 3,0 közötti tanulmányi átlag esetén* ***2000 Ft/hó;***

*b) 3,01 és 3,5 közötti tanulmányi átlag esetén* ***2500 Ft/hó****;*

*c) 3,51 és 4,0 közötti tanulmányi átlag esetén* ***3500 Ft/hó****;*

*d) 4,01 és 4,5 közötti tanulmányi átlag esetén* ***4000 Ft/hó****;*

*e) 4,51 és 4,99 közötti tanulmányi átlag esetén* ***5000 Ft/hó****;*

*f) 5 (kitűnő) tanulmányi átlag esetén* ***6000 Ft/hó****.*

*(2) A tanulmányi átlag számításánál figyelembe kell venni az osztályzattal lezárt valamennyi tantárgyat.*

*(3) Az ösztöndíj a középiskolások számára tanulmányi félévenként 5 hónapra vonatkozik.”*

Az ösztöndíj támogatás esetén javasolt a mértékek emelése, követve az évek alatt tapasztalt inflációt. A módosítással a mértékek az alábbiakban kerülhetnének meghatározásra:

* 2,51 és 3,0 közötti tanulmányi átlag esetén **2500 Ft/hó;**
* 3,01 és 3,5 közötti tanulmányi átlag esetén **3000 Ft/hó**;
* 3,51 és 4,0 közötti tanulmányi átlag esetén **4500 Ft/hó**;
* 4,01 és 4,5 közötti tanulmányi átlag esetén **5000 Ft/hó**;
* 4,51 és 4,99 közötti tanulmányi átlag esetén **6000 Ft/hó**;
* 5 (kitűnő) tanulmányi átlag esetén **7000 Ft/hó**.

Az alábbi táblázat összesítve tartalmazza a 2023/2024. tanév II. félévében, illetve a 2024/2025. tanév I. félévében kifizetett támogatásokat, az igénylők számát, az új vármegye- és országbérlettel és javasolt ösztöndíjakkal kalkulált támogatási összegeket:

|  |  |  |
| --- | --- | --- |
| **Megnevezés** | **2023/2024. tanév II. félév** | **2024/2025. tanév I. félév** |
| ösztöndíjat igénylők száma | 57 | 56 |
| kifizetett ösztöndíj | 1 220 000 | 1 205 000 |
| beterjesztett ösztöndíjsáv változások esetén kalkulált ösztöndíj | 1 495 000 | 1 477 500 |
| ténylegesen kifizetett és kalkulált ösztöndíj különbözete | 275 000 | 272 500 |
|  |  |  |
| utiköltség hozzájárulást igénylők száma | 47 | 44 |
| kifizetett utiköltség hozzájárulás | 236 250 | 222 075 |

Javaslom a sávosan megállapított ösztöndíj összegek megemelését, ezzel is ösztönözve a hévízi lakóhellyel rendelkező tanulókat a jobb tanulmányi eredmények elérésére.

Az Ör. rendelkezése értelmében az útiköltség hozzájárulás és az ösztöndíj iránti kérelmeket a tanuló, vagy a törvényes képviselője minden lezárt félévet követő március 31-ig, illetve október 31-ig nyújthatja be a Hévízi Polgármesteri Hivatalhoz. Az előző félév alapján igényelhető útiköltség- és ösztöndíj támogatásra vonatkozó kérelem benyújtási határidejét – október 31. napját – követően, 2025. november 1. napjától javaslom a módosítás hatályba lépését meghatározni. A megemelt ösztöndíj fedezetét a 2026. évi önkormányzati költségvetésben szükséges tervezni, a 2025. évi önkormányzati költségvetést nem érinti.

Fentieken túl javaslom az Ör. 5. § (2) bekezdésében előírt, kérelemhez csatolandó mellékletek átvezetését az Ör. 1. mellékletében is.

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek! A rendelet elfogadása minősített többséget igényel.

**2.**

**Hévíz Város Önkormányzat Képviselő-testületének**

**…/2025. (IX. 25.) önkormányzati rendelete**

**Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet módosításáról**

[1] Hévíz Város Önkormányzat Képviselő-testülete az Önkormányzat költségvetésének saját bevételei terhére támogatja a középfokú képzésben részesülő tanulók utazási költségeit, valamint megemelt ösztöndíj formájában ösztönzést biztosít a jobb tanulmányi eredmény elérésére.

[2] Hévíz Város Önkormányzat Képviselő-testülete az Alaptörvény 32 cikk (2) bekezdésben kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

1. **§**

A Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet4. § (1) bekezdése helyébe a következő rendelkezés lép:

„(1) Az ösztöndíj összegét a tanulmányi eredmény határozza meg az alábbiak szerint:

a) 2,51 és 3,0 közötti tanulmányi átlag esetén 2500 Ft/hó;

b) 3,01 és 3,5 közötti tanulmányi átlag esetén 3000 Ft/hó;

c) 3,51 és 4,0 közötti tanulmányi átlag esetén 4500 Ft/hó;

d) 4,01 és 4,5 közötti tanulmányi átlag esetén 5000 Ft/hó;

e) 4,51 és 4,99 közötti tanulmányi átlag esetén 6000 Ft/hó;

f) 5 (kitűnő) tanulmányi átlag esetén 7000 Ft/hó.”

1. **§**

A Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet1. melléklete helyébe jelen rendelet 1. melléklete lép.

1. **§**

Ez a rendelet 2025. november 1-jén lép hatályba.

dr. Tüske Róbert Naszádos Péter

jegyző polgármester

**1. melléklet a …../2025. (IX. 25.) önkormányzati rendelethez**

1. melléklet a Hévíz Város Önkormányzat Képviselő-testületének 44/2015. (XI. 27.) önkormányzati rendeletéhez

**HÉVÍZ HAZAVÁR ÖNKORMÁNYZATI ÚTIKÖLTSÉG HOZZÁJÁRULÁS ÉS ÖSZTÖNDÍJPÁLYÁZAT TÁMOGATÁS PÁLYÁZATI ŰRLAP**

**A ………/………. TANÉV …. FÉLÉVÉRE VONATKOZÓAN**

**(Beadási határidő: ……..……..)**

**I.**

**HÉVÍZ HAZAVÁR ÖNKORMÁNYZATI ÚTIKÖLTSÉG HOZZÁJÁRULÁS KÉRELMEZÉSE**

|  |  |  |
| --- | --- | --- |
| 1. | Kérelmező tanuló neve: |  |
| 2. | Születési helye, ideje: |  |
| 3. | Anyja születési neve: |  |
| 4. | Középfokú oktatási intézmény neve és címe: |  |
| 5. | A tanuló állandó lakóhelye: | HÉVÍZ, |
| 6. | Tartózkodási címe: |  |
| 7. | Telefonszáma: |  |
| 8. | Bankszámlaszám: |  |

**Csatolandó dokumentumok:**

* a tanuló érvényes diákigazolványának másolatát
* az adott félév lezárását tanúsító középiskolai bizonyítvány eredeti példányát a Hivatalban be kell mutatni, melyről fénymásolat készül

**II.**

**HÉVÍZ HAZAVÁR ÖNKORMÁNYZATI ÖSZTÖNDÍJ**

|  |  |  |
| --- | --- | --- |
| 1. | Kérelmező tanuló neve: |  |
| 2. | Születési helye, ideje: |  |
| 3. | Anyja születési neve: |  |
| 4. | Középfokú oktatási intézmény neve és címe: |  |
| 5. | A tanuló állandó lakóhely: | HÉVÍZ, |
| 6. | Tartózkodási címe: |  |
| 7. | Telefonszáma: |  |
| 8. | Bankszámlaszám: |  |
| 9. | A tanuló tanulmányi átlaga: |  |

**Csatolandó dokumentumok:**

* a tanuló érvényes diákigazolványának másolatát
* az adott félév lezárását tanúsító középiskolai bizonyítvány eredeti példányát a Hivatalban be kell mutatni, melyről fénymásolat készül

**Hévíz, 20….…………………………**

**……………………………………….**

**aláírás**

**3.**

**Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet módosításáról**

**Általános indokolás**

Hévíz Város Önkormányzat Képviselő-testülete az Önkormányzat költségvetésének saját bevételei terhére támogatja a középfokú képzésben részesülő tanulók utazási költségeit, valamint megemelt ösztöndíj formájában ösztönzést biztosít a jobb tanulmányi eredmény elérésére.

**Részletes indokolás**

**Az 1. §-hoz**

Az ösztöndíj összegének emeléséről szól.

**A 2. §-hoz**

A kérelemhez csatolandó dokumentumokat pontosítja a rendelet mellékletében.

**A 3. §-hoz**

Hatályba léptető rendelkezés.

**4.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról szóló 44/2015. (XI. 27.) önkormányzati rendelet módosításáról

**Társadalmi-gazdasági hatása:** A rendelet-tervezetnek társadalmi hatása lehet azáltal, hogy az ösztöndíj megemelésével a tanulókat a jobb tanulmányi eredmények elérésére motiválja. A jobb tanulmányi eredmények alapján a hévízi fiatalok könnyebben kerülhetnek be felsőoktatási intézményekbe, vagy szerezhetnek a munkaerőpiacon hasznosítható tudást.

**Költségvetési hatása**: Az ösztöndíj mértékének emelésével járó költségvetési kiadásokat az önkormányzat saját bevételei terhére tudja biztosítani.

**Környezeti, egészségi hatása**: A tervezetben foglaltaknak közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek nem változnak.

**Egyéb hatása**: nincs

**A rendelet megalkotásának szükségessége**: Az elmúlt években tapasztalt infláció szükségessé tette az ösztöndíj összegének felülvizsgálatát.

**A rendelet megalkotása elmaradása esetén várható következmények**: A fenti szabályozás elmaradása törvényességi felügyeleti eljárást nem von maga után.

**A rendelet alkalmazásához szükséges feltételek**: biztosítottak

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető/előterjesztés készítője |  |  |
| Szintén László | Közgazdasági osztályvezető |  |  |
| dr. Tüske Róbert | törvényességi felülvizsgálat |  |  |